Karatšev
Karatšev on linn Venemaal Brjanski oblastis, Karatševi rajooni keskus. Asub Snežeti jõe ääres, Brjanskist 45 km ida pool. Karatšev on üks vanemaid vene linnu. Seda on mainitud Ipatjevi kroonikas 1146. aasta all. Umbes aastatel 1246–1360 oli Karatševi vürstiriigi pealinn. 1500. aastal läks Moskva suurvürstiriigi koosseisu. Teise maailmasõja ajal hävis peaaegu kogu linna hoonestus. 1868. aastast on linnal raudteeühendus Brjanskiga.